b'\n_START_ARTICLE_\nOle Nafstad\n_START_PARAGRAPH_\nOle Sverre Nafstad (f\xc3\xb8dt 20. februar 1946 i B\xc3\xa6rum, Norge) er en norsk tidligere roer._NEWLINE_Nafstad vandt en s\xc3\xb8lvmedalje i firer uden styrmand ved OL 1976 i Montreal. Arne Bergodd, Finn Tveter og Rolf Andreassen udgjorde b\xc3\xa5dens \xc3\xb8vrige bes\xc3\xa6tning. I finalen blev den norske b\xc3\xa5d besejret af \xc3\x98sttyskland, der vandt guld, mens Sovjetunionen fik bronze. Han deltog i samme disciplin ved OL 1972 i M\xc3\xbcnchen, hvor nordm\xc3\xa6ndene dog ikke n\xc3\xa5ede finalen._NEWLINE_Nafstad vandt desuden to VM-medaljer i firer uden styrmand, en s\xc3\xb8lvmedalje ved VM 1971 i K\xc3\xb8benhavn, og en bronzemedalje ved VM 1973 i Moskva.'